Source: http://www.csmoradea.ro/istoric/2017-18/
Timestamp: 2018-07-18 12:14:53+00:00

Document:
www.csmoradea.ro | 2017/18
CSM CSU Oradea a abordat sezonul competițional 2017/18 cu multe modificări în efectivul de jucători. Echipa a fost constrânsă la acest lucru din pricina retragerii lui Will Franklin, respectiv a deciziei lui Sean Barnette de a refuza propunerea clubului de continuare a colaborării. În aceste condiții întreaga strategie de construire a lotului de jucători a suferit o schimbare majoră.
La echipă au venit Obie Trotter, Goran Gajovic, Nemanja Milosevic, Arturas Valeika, localnicul Darius Meluț, Lucian Țîbîrnă, respectiv revenitul Basti Ionescu. Din lotul care a cucerit bronzul în sezonul 2016/18 au rămas Andrei Mandache, Bobe Nicolescu, Sergiu Pop, Bogdan Țîbîrnă, Martin Zeno și Muhamed Pasalic. La scurt timp după startul pregătirilor, la echipă au venit Pedja Stamenkovic în calitate de al 7-lea străin, respectiv Mihai Gavrilă, în locul lui Lucian Țîbîrnă.
Startul oficial al sezonului a fost extrem de dificil. Cu jucători de abia veniți de la EuroBasket 2017, respectiv cu Martin Zeno grav accidentat, dar și cu o prestație mult sub așteptări în partida de deschidere a stagiunii, susținută la Botevgrad, în Bulgaria, CSM-ul a dat de greu însă de la început. Continuarea nu a fost deloc strălucită, roș-albaștrii având un bilanț general de 4-4 în Liga Națională, respectiv 5-5 în toate competițiile după primele zece jocuri oficiale.
Continuarea a fost mai bună din perspectiva rezultatelor. CSM CSU Oradea a câștigat nouă din următoarele zece partide în Liga Națională, rezultate intercalate de participarea la turneul de Cupa României, acolo unde echipa s-a calificat în finală și a avut șansa câștigării trofeului, însă aruncarea de trei puncte, complet deschisă a lui Muhamed Pasalic, nu a intrat.
Pe de altă parte, lunile ianuarie și februarie 2018 au consemnat multiple schimbări în lotul de jucători. Au plecat Sergiu Pop, Pedja Stamenkovic, Obie Trotter, Nemanja Milosevic și Basti Ionescu. În schimb au venit Kris Richard, Vaidas Kariniauskas, Tudor Fometescu, Sean Denison, Laci Lazar și Stefan Nikolic. În plus, echipa a fost afectată de legislație, antrenorul asistent Milan Mitrovic petrecând două luni departe de echipă din cauza problemelor cu viza de ședere pe teritoriul României. Totodată, accidentarea lui Martin Zeno a recidivat, fiind necesară o intervenție chirurgicală.
Prima fază a sezonului regulat s-a încheiat cu două victorii și tot atâtea înfrângeri, echipa ajungând la un bilanț general de 15-7, cu care s-a clasat pe locul al 4-lea.
Jocul echipei s-a îmbunătățit, iar rezultatele au fost pe măsură în TOP 6. Oradea a câștigat primele trei partide din această fază a campionatului, însă l-a pierdut definitiv pentru sezonul 2017/18 pe Muhamed Pasalic, diagnosticat cu fractură a osului scafoid la mâna de aruncare. Întreaga strategie de natură tactică a echipei s-a modificat, însă jucătorii s-au adaptat rapid, asumându-și fiecare din sarcinile bosniacului care a fost extrem de important pentru echipă în ambele faze ale jocului. Acest lucru a fost dublat de revenirea lui Martin Zeno, jucătorul american având un impact uriaș în jocul și rezultatele Leilor Roșii până la finalul stagiunii.
CSM CSU Oradea a câștigat TOP 6 cu un bilanț de 7-3, suficient pentru a propulsa echipa pe locul 3 la încheierea sezonului regulat, cu un bilanț general de 22-10, la o singură victorie de ocupantele primelor două locuri.
Playoff-ul a demarat cu o problemă de sănătate pentru Vaidas Kariniauskas, respectiv cu cea mai modestă prestație stagională din punct de vedere ofensivă. Oradea a cedat în Meciul 1 al seriei cu BCM U FC Argeș Pitești în condițiile în care a marcat doar 62 puncte. Continuarea a fost de altă natură, rezultând în trei victorii consecutive, la diferență cumulată de 50 puncte. Astfel, bihorenii au pătruns în semifinalele Ligii Naționale.
Aici, în cale le-a stat BC CSU Sibiu, formația care a staționat cel mai mult pe primul loc de-a lungul sezonului 2017/18. CSM CSU Oradea a reușit break-ul și a dus seria la Arena Antonio Alexe cu scorul general de 1-1. Defensiva etalată în Meciurile 3 și 4, în cadrul cărora a încasat 64, respectiv 61 puncte, au trimis CSM-ul în finala campionatului pentru a 3-a oară în istorie.
În ultimul act CSM Oradea a beneficiat de avantajul terenului propriu întrucât CSM Steaua EximBank a revenit de la 0-2 în seria cu U-BT Cluj-Napoca și s-a calificat în finala campionatului de pe locul al 4-lea la încheierea sezonului regulat. Leii Roșii au câștigat Meciul 1 în manieră convingătoare, însă militarii au reușit break-ul în Meciul 2. Seria s-a mutat la București cu avantajul terenului propriu dobândit de CSM Steaua EximBank. Au fost două meciuri complet diferite ca mod de desfășurare, însă ambele au revenit CSM-ului, scor 94-70, respectiv 92-89. Astfel, Oradea a devenit campioană a României pentru a 2-a oară în istorie, primul trofeu datând din urmă cu doi ani.
Din păcate și finala a cuprins un moment nedorit pentru orădeni. Este vorba despre accidentarea lui Bogdan Țîbîrnă la genunchi. În urma acesteia s-a concluzionat că el trebuie operat.
Fundași – Vaidas Kariniauskas, Kris Richard, Muhamed Pasalic, Andrei Mandache, Tudor Fometescu, Darius Meluț, Stefan Nikolic
Extreme – Martin Zeno, Goran Gajovic, Bobe Nicolescu
Pivoți – Arturas Valeika, Sean Denison, Bogdan Țîbîrnă, Laci Lazar, Mihai Gavrilă
De-a lungul sezonului pentru Oradea au mai jucat: Obie Trotter, Pedja Stamenkovic, Nemanja Milosevic, Basti Ionescu și Sergiu Pop. A făcut parte din lot pentru o scurtă perioadă, dar nu a jucat niciun meci oficial: Lucian Țîbîrnă.
Gazde Scor Oaspeți Bilanț general
Faza 1: 15 victorii, 7 înfrângeri, locul 4
CSM CSU Oradea 72-73 BC CSU Sibiu 0-1
Dinamo București 62-90 CSM CSU Oradea 1-1
CSM CSU Oradea 101-67 Politehnica Iași 2-1
BC Mureș 60-86 CSM CSU Oradea 3-1
Phoenix Galați 89-86 CSM CSU Oradea 3-2
CSM CSU Oradea 89-74 SCM U Craiova 4-2
U-BT Cluj-Napoca 83-82 CSM CSU Oradea 4-3
CSM CSU Oradea 81-87 BC SCM Timișoara 4-4
BCM U FC Argeș Pitești 65-73 CSM CSU Oradea 5-4
CSM CSU Oradea 100-76 BC Timba Timișoara 6-4
CSM CSU Oradea 89-81 CSM Steaua EximBank 7-4
BC CSU Sibiu 83-76 CSM CSU Oradea 7-5
CSM CSU Oradea 104-65 Dinamo București 8-5
Politehnica Iași 56-113 CSM CSU Oradea 9-5
CSM CSU Oradea 108-55 BC Mureș 10-5
CSM CSU Oradea 86-71 Phoenix Galați 11-5
SCM U Craiova 88-90 CSM CSU Oradea 12-5
CSM CSU Oradea 90-83 U-BT Cluj-Napoca 13-5
BC SCM Timișoara 86-74 CSM CSU Oradea 13-6
CSM CSU Oradea 85-81 BCM U FC Argeș Pitești 14-6
BC Timba Timișoara 74-105 CSM CSU Oradea 15-6
CSM Steaua Eximbank Buc 85-80 CSM CSU Oradea 15-7
TOP 6: 7 victorii, 3 înfrângeri (cel mai bun bilanț), locul 3 la general
BC SCM Timișoara 86-88 CSM CSU Oradea 16-7 (1-0)
CSM CSU Oradea 77-66 BCM U FC Argeș Pitești 17-7 (2-0)
CSM CSU Oradea 104-78 BC CSU Sibiu 18-7 (3-0)
U-BT Cluj-Napoca 89-74 CSM CSU Oradea 18-8 (3-1)
CSM CSU Oradea 68-82 CSM Steaua EximBank 18-9 (3-2)
CSM CSU Oradea 74-70 BC SCM Timișoara 19-9 (4-2)
BCM U FC Argeș Pitești 93-98 CSM CSU Oradea 20-9 (5-2)
BC CSU Sibiu 93-92 CSM CSU Oradea 20-10 (5-3)
CSM CSU Oradea 82-78 U-BT Cluj-Napoca 21-10 (6-3)
CSM Steaua Eximbank Buc 62-72 CSM CSU Oradea 22-10 (7-3)
Playoff: 9 victorii, 3 înfrângeri, campioană națională
CSM CSU Oradea 62-66 BCM U FC Argeș Pitești 22-11 (0-1)
CSM CSU Oradea 88-58 BCM U FC Argeș Pitești 23-11 (1-1)
BCM U FC Argeș Pitești 70-83 CSM CSU Oradea 24-11 (2-1)
BCM U FC Argeș Pitești 67-74 CSM CSU Oradea 25-11 (3-1)
BC CSU Sibiu 78-81 CSM CSU Oradea 26-11 (1-0)
BC CSU Sibiu 85-78 CSM CSU Oradea 26-12 (1-1)
CSM CSU Oradea 76-64 BC CSU Sibiu 27-12 (2-1)
CSM CSU Oradea 71-61 BC CSU Sibiu 28-12 (3-1)
CSM CSU Oradea 86-73 CSM Steaua EximBank 29-12 (1-0)
CSM CSU Oradea 70-75 CSM Steaua EximBank 29-13 (1-1)
CSM Steaua Eximbank Buc 70-94 CSM CSU Oradea 30-13 (2-1)
CSM Steaua Eximbank Buc 89-92 CSM CSU Oradea 31-13 (3-1)
Echipa 1 Scor Echipa 2 Bilanț general
Phoenix Galați 67-82 CSM CSU Oradea 1-0
CSM CSU Oradea 71-65 CSM Steaua EximBank Buc 2-0
CSM CSU Oradea 61-64 U-BT Cluj-Napoca 2-1
Gazde Scor Oaspeți Scor general
Balkan Botevgrad 82-66 CSM CSU Oradea 82-66
CSM CSU Oradea 85-70 Balkan Botevgrad 151-152
În total, CSM CSU Oradea a disputat 49 meciuri oficiale, câștigând 34 dintre ele și a pierdut 15.
Activitatea baschetbalistică nu se oprește la Oradea
Trei orădeni în loturile lărgite ale echipelor naționale U16 ale României
Baschet (3,291)

References: CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 

CSM 
 CSM 

CSM 
 CSM 

CSM 

CSM 
 CSM 
 CSM 

CSM 
 CSM 

CSM 

CSM 
 CSM 

CSM 
 CSM 

CSM 
 CSM 

CSM 
 CSM 
 CSM 

CSM 

CSM 
 CSM 

CSM 
 CSM 

CSM 
 CSM 
 CSM 

CSM 

CSM 
 CSM 

CSM 

CSM 
 CSM 
 CSM 
 CSM 
 CSM 

CSM 

CSM 

CSM 
 CSM 

CSM 
 CSM 

CSM 
 CSM 

CSM 
 CSM 
 CSM 

CSM 
 CSM 

CSM 
 CSM 

CSM 
 CSM